مانچسٹر (مانیٹرنگ ڈیسک) پریمیئر لیگ نا ٹیم مانچسٹر یونائیٹڈ نا مڈفیلڈر پال پوگبا کورونا وائرس اٹ اختہ مسنے، اونا تدوک آ دے تیٹی ٹیسٹ کننگاسُس ہرا مثبت بسنے۔ کورونا نا ٹیسٹ مثبت بننگ آن پد 27 سال نا گوازی گر پال پوگبا تینے 14 دے اکن قرنطینہ کرینے۔ ناجوڑی ٹی اختہ مننگ نا سوب آن او داسہ سویڈن اٹ بروک آ تُو اٹ پنچ ستمبر آن بنا مروک آ فرانس نیشنز لیگ اٹ بشخ ہلنگ کپک۔ ولدا ہم گمان کننگ انگ ءِ کہ چانڑدہ دے آن پد کورونا نا ٹیسٹ انا منفی بننگ نا حالیت اٹ اودے یونائیٹڈ پریمئیر لیگ اکن ہرفنگک۔ مانچسٹر یونائیٹڈ نا کنڈآن جاری انگا بیان اٹ پاننگانے کہ مچ آ ٹیم او انتظامیہ تینا گوازی گر پال پوگبا نا زوت اس جانجوڑی کن دعاگو ءِ۔
